Et af Danmarks mest kendte bygningsværker Rundetaarn blev bygget af Christian 4. mellem 1637 og 1642. Tårnet er første del af Trinitatis Komplekset, der forenede kirke, bibliotek og observatorium i en bygning
Rundetaarns 209 meter lange spiralrampe (Sneglegangen) snor sig 7½ gang omkring tårnets hule kerne op til stentrapperne, der fører det sidste stykke vej til udsigtsplatformen. Sneglegangen er den eneste forbindelse mellem tårn og Bibliotekssal/Ringerloft og tårn og kirke.
Bibliotekssal og ringerloft
Halvvejs oppe i Rundetaarn ligger Bibliotekssalen, Danmarks første store Universitetsbibliotek, hvor hele universitetets bogsamling engang var samlet. Biblioteket blev restaureret i 1987 og er nu en populær udstillings- og koncertsal.
På Ringerloftet over Rundetaarns udstillings- og koncertsal hænger Trinitatis Kirkes klokker.
Rundetaarn er Europas ældste fungerende astronomiske observatorium, og det blev brugt af Københavns Universitet indtil 1861. I dag bliver Observatoriet flittigt brugt af amatørastronomer og andre, der vil gå på opdagelse i himmelrummet.
Telefon: 33 73 03 73
– Åbner normalt kl. 10.00
– Lukker mellem kl. 18.00 – 21.00